જુનાગઢ, (વન જોશી દવારા) જુનાગઢ તા.ર0 ચિતલના મહેશ જોશીને પોલીસની ખોટી ઓળખ આપી જુનાગઢમાં ગોંધી રાખી પ લાખની લુંટ ચલાવી ત્રણ મહીલા સહીત પ શખ્‍સોએ રૂ. પ લાખ પડાવી લીધા હોવાની પોલીસ ફરિયાદ થતા ચકચાર વ્‍યાપી ગઈ છે. આ અંગેની વિગતો એવી છે કે અમરેલી જિલ્‍લાનાં ચિતલમાં રહેત બ્રાહમણ મનીશભાઈ ઉમિયાશંકર જોશી ઉ.વ. 40ને ગત તા 6/8 ના રોજ મનસુખ માંગરોળીયા મારફતે તેના મિત્રોએ ફોન કરી જુનાગઢ બોલાવેલ. આ બાદમાં રાહુલ આહીર અને અરવિંદ ગજેરા નામનાં શખ્‍સોએ પોતે પોલીસકર્મી . તેવી ખોટી ઓળખ આપી જુનાગઢમાં ખામધ્રોળ રો વિસ્‍તારના મકાનમાં મહેશ જોશી વગેરેને ગોંધી રાખ્‍યા હતા. દરમીયાન બળજબરીથી વિપ્ર યુવાન પાસેથી રૂ. પ લાખ પડાવી લઈ જાનથી મારી નાખવાની ધમકી આપી હતી. આવા મતલબની પોલીસ ફરિયાદ ગઈકાલે મહેશ જોશીએ રેખા, હિના સોલંકી રાહુલ આહીર, અરવિંદ ગજેરા અને એક અજાણી સ્‍ત્રી સામે નોંધાવતા તાલુકા પોલીસે ધોરણસરની કાર્યવાહી કરી હતી. વિશેષ તપાસ એએસઆઈ પી.જે. વાળા ચલાવે છે.